‎Doctore, mulțumesc ‎că ai venit așa degrabă.
‎Alteță, vă informez că...
‎N-am timp de amabilități.
‎Când m-am întors azi la Casa Buckingham,
‎am aflat cu mirare ‎că regina nu mai locuiește acolo.
‎S-a mutat la Kew ca să fie cu regele.
‎Mi-ai spus că regele are nevoie ‎de tratamente private intensive.
‎Așa este.
‎Așadar, poate ai bunăvoința ‎de a-mi oferi o explicație.
‎Care e următorul plan de tratament?
‎Nu vă pot spune.
‎Nu poți?
‎- Doctore! ‎- Nu mai sunt doctorul Maiestății Sale.
‎Aiureli! Firește că ești.
‎Am fost concediat.
‎Concediat?
‎Nu e cu putință.
‎Regele nu ar face așa ceva.
‎Ce pune la cale?
‎Nu regele m-a concediat, Alteță.
‎A fost mâna ei?
‎Drag cititor,
‎În timp ce iarna face loc primăverii,
‎natura se trezește ‎și Anglia revine la viață.
‎Mă bucur nespus ‎că m-ai invitat la plimbare.
‎Îmi place mult iarna, ‎dar abia așteptam să se schimbe vremea.
‎E prima zi frumoasă.
‎- Perfectă pentru o plimbare. ‎- Da.
‎Agatha...
‎Eu...
‎mă gândesc...
‎la un nou început.
‎Violet Bridgerton!
‎- Bravo ție! ‎- Doar mă gândesc, atât.
‎Încerc să-mi imaginez.
‎Alt bărbat în afară de Edmund.
‎El a fost singurul.
‎Ne știam de copii. A fost...
‎A fost o mare iubire.
‎Nu mă aștept la alta.
‎Dar pretențiile mele sunt mari.
‎Ai dreptul să ai pretenții mari, Violet.
‎Te îmbarci într-o călătorie minunată.
‎Savurează fiecare clipă!
‎Bun!
‎E bine așa?
‎E puțin răcoare.
‎Voi pune să mi se aducă mantoul.
‎Ce încântător!
‎Sunt din călătoriile tale?
‎Sau ți le-au trimis copiii?
‎Se pot găsi grădini înflorite
‎în cele mai interesante locuri.
‎Descoperirile sunt peste tot.
‎Mama Natură își împărtășește secretele.
‎Așa!
‎M-am îmbrăcat destul de gros.
‎- Mergem? ‎- Da.
‎Să mergem!
‎Din păcate, ‎Casa Regală e ca un ogor sterp.
‎Se pare că lipsa neîntreruptă ‎a unui anumit soi de rod
‎face să se simtă pe coridoarele palatului ‎aerul rece al deznădejdii.
‎Brimsley!
‎Coroana asta îmi frânge gâtul.
‎E o priveliște magnifică, Maiestate.
‎Mor de cald!
‎Toți murim de cald.
‎Nu pot respira în poziția asta.
‎- Hai să schimbăm locurile! ‎- Nici gând! E locul meu.
‎Încetați cu vorbăria!
‎Toate acestea pot fi în van.
‎Fără un urmaș, tabloul n-are niciun rost.
‎O relicvă îngălbenită
‎într-o debara plină de praf.
‎Spița noastră va fi un biet paragraf ‎în cărțile de istorie.
‎- Mamă, ești foarte nedreaptă. ‎- Oare?
‎A zămislit careva un copil?
‎Toate strădaniile pe care le-am făcut ‎în numele vostru au dat vreun rod?
‎Ești cel mai în vârstă.
‎Ai fost de vreun folos Coroanei?
‎Păi...
‎Mamă, cred că Georgie încearcă ‎să spună că...
‎Că frații lui tot nu reușesc ‎să-și facă datoria,
‎așa cum n-ai reușit nici tu.
‎Pictează mai repede!
‎Ca să punem capăt acestui coșmar.
‎Pozați!
‎Maiestatea Sa ni se va alătura curând?
‎Această scriitoare știe din surse sigure
‎că nemulțumirea crescândă a reginei ‎a dat în clocot
‎la o adunare recentă ‎pentru un portret de familie.
‎Poți continua.
‎Dar...
‎Am nevoie de...
‎Au plecat.
‎Spui că Maiestatea Sa nu pozează ‎chiar acum?
‎Păi...
‎Nu.
‎- Nu. ‎- Familia e chiar acolo.
‎Sunt dispuși să-ți ofere ‎cele mai călduroase recomandări.
‎Eu îi văd.
‎Tu nu-i vezi?
‎Ba da. Îi văd.
‎Ne întrebăm
‎dacă zelul neobosit al reginei ‎de a căpăta un moștenitor
‎va duce la pierzanie familiei regale
‎ori va arăta ‎că dragostea de mamă e atotbiruitoare.
‎REGINA CHARLOTTE: O POVESTE BRIDGERTON
‎Cred că masa și baia caldă ți-au priit.
‎Pari în apele tale. Arăți mai bine.
‎Te simți mai bine?
‎Nu trebuia să vii.
‎Am venit bucuroasă.
‎- Nu. ‎- Îmi pare rău.
‎Trebuia să vin mai curând. Nu te teme.
‎- Îți voi rămâne alături. ‎- Nu.
‎Charlotte, ascultă bine!
‎Nu trebuia să vii.
‎Nu te vreau aici.
‎- George... ‎- Du-te înapoi la Casa Buckingham, te rog.
‎N-auzi? Întoarce-te la Casa Buckingham!
‎Acolo e casa ta. Acolo ți-e locul. Du-te!
‎Nu te vreau.
‎Nu vreau să te mai văd. Pleacă!
‎Ieși afară!
‎- Îți poruncesc! ‎- Nu. Nu, George.
‎- Charlotte! ‎- Nu mă poți sili. Nu plec.
‎Îți poruncesc!
‎O să rămân!
‎Asta e porunca mea!
‎- Te rog, Charlotte, pleacă. ‎- Nu.
‎- Chiar nu mă auzi? ‎- Ba te-am auzit.
‎Am auzit că îți dorești să nu fi venit,
‎că vrei să plec, că nu vrei să mă vezi.
‎Ce n-am auzit e că nu mă iubești.
‎Am stat îndurerată
‎și singură, crezând că am dat greș ‎ca soție și ca regină,
‎fiindcă te ferești de mine ‎ca de ciumă.
‎Și azi, deodată, mi-am dat seama
‎că poate există alt motiv.
‎Unul mai bun.
‎Poate stai departe de mine ‎pentru că ții la mine.
‎Stai departe de mine pentru că...
‎mă iubești.
‎Mă iubești?
‎Încerc să te protejez.
‎- Mă iubești? ‎- Nu pot să...
‎Nu putem... discuția asta e...
‎- N-am vrut să mă însor. ‎- Mă iubești?
‎Te rog, încetează!
‎Crezi că nu te pot iubi, așa e?
‎Dar te iubesc.
‎Te iubesc, George.
‎Atât de mult, încât voi face ce vrei.
‎Dacă nu mă iubești, spune-o ‎și mă voi întoarce la Casa Buckingham.
‎Vom trăi separat, ‎nu va trebui să fii tată,
‎mă voi descurca cumva și voi supraviețui.
‎De una singură. O s-o fac.
‎Dar, mai întâi, ‎vreau să aud că nu mă iubești.
‎Trebuie să-mi spui ‎că sunt cu desăvârșire singură pe lume.
‎Sunt nebun.
‎Sunt periculos.
‎În mintea mea se luptă cerul cu pământul ‎și nu știu unde sunt.
‎Mă iubești?
‎Cum ți-ai putea dori o asemenea viață?
‎- Cine și-ar dori? ‎- George!
‎Voi sta lângă tine între cer și pământ.
‎Eu îți voi spune unde ești. Mă iubești?
‎Te iubesc!
‎Din clipa...
‎când te-am văzut încercând ‎să treci peste zid,
‎te-am iubit nebunește. ‎Nu pot respira fără tine. Te iubesc!
‎Inima mea te cheamă.
‎Voiam să-ți spun.
‎Voiam să știi.
‎Această... nebunie
‎a fost secretul meu toată viața.
‎Acest întuneric e povara mea.
‎Tu aduci lumină.
‎George...
‎Noi doi suntem totul.
‎Vom reuși.
‎Împreună.
‎Când sosește micul nostru rege?
‎În curând.
‎Foarte curând.
‎Salutare, micuțule rege!
‎Mai multă singurătate?
‎Da.
‎Puteți pune pelerina pe jos, ‎dacă vă vine chef de singurătate.
‎Coral!
‎A fost blând?
‎Voios.
‎Am simțit bucurie.
‎Atunci, mă bucur pentru dv.
‎Lady Danbury!
‎Lord Ledger.
‎Eu sunt Violet.
‎Salutare, Violet!
‎Ce faci aici?
‎Nu-i mai stăm mamei pe cap.
‎Totuși, e curios. Avem 20 de camere.
‎Violet...
‎- Mă bucur să vă văd, Lady Danbury. ‎- Asemenea.
‎Aș vrea să ne mai vedem, ‎dar înțeleg că sunteți ocupată.
‎Și tu ești ocupat...
‎cu Violet.
‎Da.
‎A devenit o tânără minunată.
‎Poate într-o zi va avea ‎o reputație fără pată, ca a ta.
‎Da.
‎Reputația mea e...
‎excelentă.
‎Visul oricărei lady.
‎Vă urez multă fericire.
‎În această zi atât de frumoasă.
‎Și eu îți urez multă fericire.
‎În această zi.
‎Voiam să-ți mulțumesc
‎pentru...
‎bunătatea arătată ‎după moartea soțului meu.
‎Eu ar trebui să fiu recunoscător ‎pentru bunătatea ta.
‎La revedere, Lord Ledger!
‎La revedere, Lady Danbury!
‎Totul e bine.
‎Și-a concediat doctorul.
‎Are unul nou.
‎Asta e bine.
‎Cum îl cheamă?
‎Nu pot reține nume. Sunt femeie.
‎- Firește. Mă scuzați. ‎- Locuiesc amândoi la Kew?
‎Totul e bine.
‎- Așa spune regele. ‎- El e regele.
‎L-ați văzut? I-ați vorbit?
‎- Sunt mama lui. ‎- Nu vorbesc cu mama.
‎Nici eu. E o femeie îngrozitoare.
‎Totul e bine. El e regele.
‎Și cel pe care-l așteptăm?
‎Pruncul? Pruncul e bine. Totul e bine.
‎Atunci, așa rămâne.
‎Voi anunța Parlamentul ‎că e disponibil să țină un discurs.
‎Firește.
‎Prințul regent și fiica dv. au venit ‎să vă vadă.
‎Doamnelor, plecați!
‎Intrați, copii!
‎Ce necaz vă mai aduce?
‎Sau sunt vești bune?
‎Nu avem nicio veste.
‎Asta e...
‎Venim în numele tuturor.
‎- Copiii tăi. ‎- Voi reprezentați familia?
‎Da.
‎Ceilalți copii v-au ales ‎să vorbiți în numele lor.
‎Vă rog, spuneți-mi despre ce e vorba.
‎Mamă, vrem să discutăm despre moștenitor.
‎Nu. Nu vrem o discuție.
‎Ești nemiloasă cu noi.
‎Nemiloasă?
‎Îți pasă numai de moștenitor. ‎Georgie e în doliu.
‎- Fiica lui a murit. ‎- Știu.
‎Cu toate acestea, ‎nu i-ai dat niciun semn de bunătate,
‎considerație ori compasiune,
‎așa cum nu ne-ai dat niciunuia dintre noi.
‎Știi cât de mult ne-am străduit
‎să-ți oferim prețiosul urmaș?
‎Toate ierburile și tonicele...
‎Știi câți prunci am pierdut
‎înainte să se nască?
‎Nu.
‎Ai pierdut prunci?
‎Toți am pierdut...
‎Încercăm, mamă.
‎Știu că e o sarcină dificilă,
‎dar cer mult de la voi
‎fiindcă știu că toți vă puteți ridica ‎la înălțimea așteptărilor.
‎Nu ne cunoști.
‎Pe niciunul.
‎Nu știi nimic despre noi. ‎Nu-ți pasă ce vrem.
‎- Țelul tău nu e să fim fericiți. ‎- Prostii!
‎Vă vreau numai binele.
‎- Ca mamă... ‎- N-ai fost niciodată mamă.
‎Am făcut tot ce am putut.
‎Dacă ați înțelege sacrificiile,
‎cât de mult m-am zbătut ca voi toți să...
‎Am fost o mamă extraordinară.
‎Nu. Ne-ai fost regină,
‎dar nu ne-ai fost niciodată mamă ‎cu adevărat.
‎Mă duc să lucrez pe câmp.
‎Vom pune mei.
‎Vrei să vii cu mine?
‎Nu. Voi rămâne aici ‎și-l voi crește pe regele nostru.
‎George, ai primit o scrisoare.
‎Unde e?
‎Aici.
‎De la prințesa Augusta.
‎Mi-a scris mama.
‎Măi, să fie...
‎Ești superbă.
‎Am o soție superbă!
‎Voiai să spui ceva, Reynolds?
‎Nu, Maiestate.
‎Vorbește!
‎Maiestatea Sa are zile bune și zile bune.
‎A avut.
‎Acum că sunt aici, are doar zile bune.
‎Se simte bine.
‎E mai bine.
‎Nu-i așa?
‎E mai bine acum,
‎dar ar fi prudent să...
‎Reynolds, lasă-l în pace.
‎Nu-i trebuia decât soția, o rutină ‎și să scape de doctorul ăla sinistru.
‎E bine.
‎Va rezista?
‎Va rămâne așa cum e?
‎Ei bine?
‎Putem spera.
‎Reynolds,
‎dacă va dura, se vor avea unul pe altul.
‎Vor fi împreună,
‎vor avea o căsnicie, vor îmbătrâni.
‎Noi îi vom sluji împreună.
‎O viață întreagă.
‎Da.
‎O viață întreagă.
‎E posibil.
‎Chiar e posibil?
‎Nu știu.
‎Poate.
‎O mare iubire poate face minuni.
‎Așa e.
‎Mulțumesc că m-ați primit, Alteță.
‎Mulțumesc de vizită, Lady Danbury.
‎Mă bucur că l-ați cunoscut ‎pe Lord Danbury. Noul Lord Danbury.
‎Oare?
‎Știu că l-am cunoscut pe fiul tău. ‎E foarte frumușel.
‎Mi s-a spus
‎că ai avut onoarea ‎unei vizite a Maiestății Sale.
‎În bunătatea sa, ‎mi-a prezentat condoleanțe
‎pentru pierderea scumpului meu soț, ‎răposatul Lord Danbury.
‎Da. Condoleanțe!
‎Pierderea unui soț
‎e un inconvenient.
‎Trebuie să-i fii tare dragă reginei
‎dacă a ieșit din izolare pentru tine.
‎Da.
‎Da...
‎Fiindcă fiul meu va moșteni ‎titlul tatălui său...
‎- Oare? ‎- Mă înșel?
‎Dacă Marele Experiment va continua ‎dincolo de această generație
‎poate hotărî doar regele.
‎Dezbaterea e teribil de complicată.
‎Înțeleg.
‎Firește,
‎sunt sigură ‎că răspunsul poate sosi mai grabnic
‎dacă ai informații utile.
‎Nu știu ce informații aș putea avea
‎pe care Alteța Ta, atât de înzestrată, ‎nu le poate obține singură.
‎Probabil, ‎chestiunea moștenirii titlului nobiliar
‎va fi dificil de rezolvat.
‎Mai vrei ceai?
‎I-ați putea da prințesei Augusta ‎un detaliu mărunt.
‎Pere! Regina ne-a cerut pere.
‎Nu vreau să-i spun nimic. ‎I-am promis reginei prietenia mea.
‎Dacă sunteți prietene,
‎i-ați putea cere Maiestății Sale ‎să vă ajute.
‎Pare foarte amabilă.
‎Maiestatea Sa a plecat la Kew.
‎Nu mă pot duce la Kew neinvitată.
‎E însărcinată. E într-o stare delicată.
‎Nu vreau să-i pricinuiesc îngrijorări.
‎Are deja destule.
‎Ce vrei să spui?
‎Umblă zvonuri.
‎Zvonuri?
‎Păi am auzit...
‎că temelia Palatului se clatină.
‎Regele e bolnav sau rănit
‎sau e ceva în neregulă cu el.
‎Coral, astea sunt bârfe.
‎Nu!
‎Eu nu bârfesc.
‎Altminteri, aș spune că servitoarele zic
‎că în Camera Lorzilor se vorbește mult ‎de sănătatea regelui.
‎Se zice că Palatul e în primejdie.
‎Dar tu nu bârfești.
‎Niciodată.
‎Dacă e adevărat, ‎chiar că nu-i pot cere reginei ajutorul.
‎Deja e obositor.
‎Spune-i regelui că mama lui așteaptă.
‎Acum!
‎Nu înțeleg.
‎Regele nu primește musafiri acum.
‎Nu sunt musafir.
‎- Ești binevenită să vii altă dată. ‎- De ce nu acum?
‎George nu e disponibil acum.
‎- Știe că sunt aici? ‎- E ocupat.
‎Încep să mă tem că îl ții ostatic ‎pe Maiestatea Sa, ceea ce ar fi...
‎- Trădare. ‎- Da.
‎Ar putea fi un gest de trădare
‎dacă nu-mi permiți să-l văd.
‎- Nu vrea musafiri. ‎- Îndrăznești să vorbești în numele lui?
‎Nu tu ești regele.
‎Nu. Dar sunt regina ta.
‎Ei bine,
‎e limpede că ți-a dispărut stinghereala.
‎M-ai ales bine.
‎Porți un singur rege în pântece.
‎El l-am purtat pe celălalt, pe George.
‎În timp ce micul tău rege stă ascuns,
‎cuibărit în pântecele tău, ‎regele meu nu se poate ascunde.
‎Cum de nu pricepi ceva atât de simplu?
‎Din momentul în care se naște un rege, ‎nu se poate ascunde.
‎Nu poate fi bolnav sau nevolnic.
‎Puterea e totul!
‎Am făcut tot ce am putut ‎ca să-i asigur puterea,
‎iar tu o distrugi.
‎- Nu asta... ‎- Pare gata să renunțe, iar tu îl ajuți.
‎Nu-l poți lăsa să se ascundă.
‎Coroana lui nu va supraviețui.
‎Are o țară și un popor. ‎Trebuie să conducă.
‎Lord Bute așteaptă.
‎În guvern, agitația și bănuielile sporesc.
‎George trebuie să meargă în Parlament.
‎De tine depinde acum.
‎E al tău.
‎Charlotte!
‎- Ce mai faci? ‎- A sosit mama ta.
‎- Nu vreau s-o văd. ‎- Știu.
‎I-am spus să plece.
‎Dar și noi trebuie să plecăm.
‎La Casa Buckingham.
‎- Charlotte... ‎- Te vei adresa Parlamentului.
‎Poporul are nevoie de rege.
‎Nerecunoscătorii!
‎Cei mai nerecunoscători ‎și plângăcioși copii.
‎Cum îndrăznesc să îmi vorbească așa?
‎Le-am dat totul pe tavă!
‎Am fost o mamă cu totul extraordinară.
‎Am fost o mamă extraordinară.
‎Plecați!
‎N-ar fi bine pentru tine să taci.
‎Sunteți fără pereche între regine...
‎Și mame.
‎Sunteți o regină fără pereche, ‎dar aveți ceva în comun
‎cu toți cei de aici, de la palat.
‎Slujiți o singură persoană. Regele. ‎Acesta nu e un cusur.
‎E un dar.
‎Toți îl slujesc pe rege.
‎Toți ne îngrijim de rege ‎mai presus de orice.
‎Nu e adevărat.
‎Brimsley, tu te îngrijești de mine.
‎Da.
‎Și o voi face până la ultima suflare.
‎Brimsley...
‎ai familie?
‎Nu te-ai căsătorit?
‎Nu, Maiestate.
‎Cine ar alege ‎să-și irosească întreaga viață cu mine?
‎Sunt aici.
‎Toată lumea se îngrijește de rege.
‎Brimsley...
‎Da, Maiestate.
‎Pune să vină cameristele!
‎Da, Maiestate.
‎Mă bucur că sarcina decurge bine.
‎Sper că această experiență nu v-a adus ‎prea mult neplăceri până acum.
‎A fost...
‎Viața la Kew...
‎nu a fost lipsită de neplăceri.
‎Iar regele...
‎cu siguranță abia așteaptă ‎sosirea moștenitorului, nu?
‎E bine să fii acasă.
‎Mi-ai lipsit.
‎Spune-mi, ce am ratat cât am fost plecată?
‎N-am nicio bârfă savuroasă ‎despre lumea bună.
‎Am fost ocupată cu treburile moșiei ‎după moartea soțului meu.
‎Firește.
‎Ai suferit o mare pierdere.
‎Și copiii?
‎Pot să te ajut cu ceva?
‎Deja o faceți.
‎A sta cu o prietenă ajută.
‎E tot ce-mi trebuie.
‎Minunat!
‎L-am întrebat pe medicul regal.
‎Zice că pruncul va ieși repede ‎și fără dureri.
‎Ai copii.
‎Spune-mi,
‎doare?
‎Nu există dureri mai cumplite ‎decât durerile facerii.
‎Știam eu!
‎Stai puțin! Serios?
‎Nu.
‎Doare doar un pic.
‎Veți uita durerea cât ați clipi.
‎Bun.
‎Cred că e locul meu preferat ‎din toată Londra.
‎Uite cât de înalte au crescut!
‎Agatha...
‎Mi-ai spus că grădina ta a înflorit
‎abia după ce a murit Lord Danbury.
‎Ce ai vrut să spui?
‎Ce schimbare de subiect!
‎Nu, e o revenire la subiect. ‎Cum spuneam, mă gândesc.
‎- Vrei să te recăsătorești? ‎- Nu m-am gândit încă la asta.
‎Ar fi o schimbare uriașă.
‎Și îmi place viața mea așa cum e.
‎Iar copiii... Dar eu...
‎Nu știu.
‎A mai fost cineva?
‎După Lord Danbury?
‎Ai vrut vreodată să te recăsătorești?
‎Sau ai vrut vreodată...
‎să-ți iei un amant?
‎Am vrut să simt că trăiesc.
‎Deci, a fost cineva după Lord Danbury.
‎Mi-am trăit viața. Da.
‎- Ne trebuie un loc ferit ca să vorbim. ‎- Violet...
‎Am iubit și am fost iubită.
‎Și asta e tot ce voi spune.
‎Doar atât?
‎Sunt discretă.
‎Agatha, tocmai mi-ai spus...
‎că ai iubit un bărbat când erai văduvă.
‎Suntem prietene. Nu-i așa?
‎Ți-am povestit vreodată ‎despre fratele reginei?
‎Tu și...
‎fratele reginei?
‎Ce surpriză!
‎Deoarece...
‎sunt discretă.
‎Lady Danbury!
‎- Mă bucur să te văd. ‎- Asemenea.
‎În așteptarea nașterii, ‎voi rămâne în Anglia încă o vreme.
‎Mă întreb ‎dacă mi-ai îngădui să te vizitez.
‎Pe mine?
‎Da.
‎Nu mai ești în doliu, nu-i așa?
‎Așa e, nu mai sunt în doliu.
‎Atunci, pot să te vizitez?
‎Mi-ar plăcea foarte mult.
‎Coral, am rezolvat problema.
‎Maiestatea Sa vă va ajuta ‎să păstrați titlul?
‎Nu, am vorbit cu fratele reginei.
‎Prințul Adolphus?
‎Vrea să mă curteze.
‎Am acceptat. Mă voi mărita cu el.
‎E german.
‎E un om cumsecade.
‎E prinț nu datorită vreunui experiment, ‎iar titlul nu i-l poate lua nimeni.
‎Dar credeam că...
‎Lord Ledger?
‎Ce e cu Lord Ledger?
‎Simt că mă privești.
‎- Îmi place să te privesc. ‎- Îmi abați atenția de la scris.
‎Discursul va fi bun.
‎- Sunt sigură. ‎- Discursul trebuie să fie genial, nu bun.
‎Acestea sunt cuvintele unui om genial.
‎Ca și acestea. ‎Poate ai nevoie de puțină relaxare.
‎- Relaxare? ‎- Da.
‎Cred că te pot ajuta cu asta.
‎Ce-mi trebuie e să țin un discurs perfect ‎în fața Parlamentului.
‎Vrei să nu mai fiu rege?
‎Poate ar trebui să le ofer capul meu.
‎Să îngrop monarhia. Să-i las ‎să râdă de Regele George Nebunul.
‎- Asta vrei? ‎- Încetează!
‎Mii de scuze.
‎Am nevoie să...
‎E important.
‎Ar fi mai bine ‎să lăsăm relaxarea pe altă dată.
‎George...
‎Oprește-te.
‎Charlotte...
‎Pruncul.
‎Vine.
‎Acum?
‎- Așa cred. ‎- Reynolds!
‎- La o parte! ‎- Da, Maiestate.
‎Unde e? De ce n-a venit?
‎Să vină medicul! Are nevoie de opiu!
‎Sire, medicul regal a sosit.
‎E cu Maiestatea Sa.
‎Dumnezeu să-l apere pe rege!
‎Maiestate...
‎Sfinția Ta...
‎Dle prim-ministru...
‎- Mulțumesc că ați venit. ‎- Sire! Doar nu vă gândiți să...
‎Acolo au loc treburi femeiești.
‎Așteptăm aici.
‎Firește. Da.
‎Maiestate, vă cheamă regina.
‎- Eu... ‎- Nu poate intra acolo.
‎Maiestate...
‎Îți place să fii arhiepiscop?
‎- Vrei să rămâi așa? ‎- Sire...
‎Crezi că rămâi arhiepiscop ‎dacă sfidezi capul Bisericii Anglicane?
‎La o parte!
‎Ai sosit...
‎Rămâi!
‎Sunt aici pentru orice ai nevoie.
‎Pruncul...
‎e...
‎Doctore, ce se întâmplă? ‎Ce e de făcut?
‎Maiestate, ‎copilul vine cu picioarele înainte.
‎- Să lăsăm natura să-și urmeze cursul! ‎- Cât?
‎Păi...
‎- Ai născut? ‎- De patru ori, Maiestate.
‎- Ce părere ai? ‎- Pierde sânge.
‎E firesc.
‎Cât se poate de normal.
‎Pierde prea mult sânge.
‎Totul face parte din...
‎Dacă lăsam ca doar natura să decidă, ‎te asigur că...
‎Charlotte!
‎Ești destul de puternică. Va fi bine!
‎Așa...
‎Am avut un cal,
‎preferatul meu din copilărie, ‎care a venit tot cu picioarele înainte.
‎Grăjdarii...
‎Am mai văzut asta la oi și vite.
‎Există moduri de a ajuta...
‎în această situație. Nu?
‎Există metode, da.
‎- Totuși, o pacientă regală... ‎- Pregătește-te! Acum!
‎- Va trebui să te miști. ‎- Da.
‎La marginea patului.
‎O mână aici.
‎Cealaltă aici.
‎Ține-te bine!
‎Unu. Doi. Și...
‎E o minunăție.
‎Cum se simte regina?
‎Are parte de o binemeritată odihnă.
‎E sănătos?
‎Dă semne de...
‎De ce anume, mamă?
‎Doar întreb.
‎E noul nostru rege.
‎Poate fi altcumva decât perfect?
‎E cu adevărat perfect.
‎E un prunc foarte puternic.
‎Inteligent.
‎Ești un unchi mândru.
‎Iar regina sigur e tare bucuroasă.
‎Nici n-am văzut-o prea mult.
‎Ea și regele au ochi ‎doar unul pentru altul.
‎Abia dacă-mi aruncă o privire.
‎Deși probabil, având un prunc așa de mic, ‎se simte copleșită.
‎A scrie atâtea misive aliaților ‎și Parlamentului e o misiune grea.
‎Agatha...
‎Agatha, te simți bine?
‎Da.
‎Scuze. Sunt puțin indispusă.
‎Poate am stat prea mult la soare.
‎Ar trebui să mergi acasă îndată ‎și să te întinzi. Ia loc!
‎- Mă duc să chem trăsura. ‎- Mulțumesc.
‎Ce surpriză să te revăd atât de curând!
‎Ai vești?
‎Vești?
‎- De la Casa Buckingham. ‎- Nu am vești.
‎S-a ajuns la vreo decizie?
‎Legată de ce?
‎De titlu. Fiul meu va fi Lord Danbury?
‎Cum ți-am mai spus,
‎e o decizie ‎pe care doar Majestatea Sa o poate lua.
‎Credeam că tu ai mai multe vești ‎în această privință.
‎Mi s-a spus că ai fost de față ‎la nașterea nepotului meu.
‎Nu pot să...
‎Nu pot discuta cu Maiestățile Lor ‎despre așa ceva.
‎Păcat!
‎Aș putea fi de mare ajutor.
‎Sunt sigură că regina încearcă ‎să înhațe puterea.
‎Ce știi despre asta?
‎Ce păcat ‎că nu vrei să vorbești liber cu mine!
‎Aveam o învoială foarte convenabilă, nu?
‎Nu ți-au fost satisfăcute toate nevoile?
‎N-ar fi păcat să pierzi
‎o moșie și o casă atât de frumoase?
‎Taci!
‎Încetează!
‎Nu face asta!
‎Rachiu de pere.
‎L-am comandat din Germania. Bea!
‎Și încetează numaidecât să plângi, te rog.
‎- Îmi pare rău. Eu... ‎- Nu.
‎Nu vreau să-ți cunosc poverile ‎sau să aud de necazurile tale
‎și nici nu-mi pasă de ele.
‎Când a murit iubitul meu soț,
‎a trebuit să ajung ‎la mila tatălui său, regele.
‎Un om neînchipuit de rău.
‎Soțul meu îl detesta.
‎Și eu îl detestam.
‎Era cumplit de hain cu Georgie.
‎Vânătăile.
‎Și eu am avut vânătăi.
‎Nu aveam de ales.
‎Așa că am îndurat.
‎Și, de-a lungul anilor, am învățat
‎că nu trebuie să mă mulțumesc
‎cu îndeletniciri femeiești mărunte.
‎În schimb,
‎mi-am pus fiul pe tron.
‎Am găsit o cale ‎de a-mi lua soarta în mâini.
‎Nu îmi placi.
‎Totuși, ai fost...
‎un adversar admirabil până acum.
‎Bătăliile noastre îmi aduc satisfacție.
‎Așadar, așa ceva...
‎e inacceptabil.
‎Nu ai voie să vii aici și să plângi.
‎Nici să renunți.
‎Ascunde vânătăile și îndură!
‎Nu scăpa din mâini ‎frâiele destinului tău, Agatha.
‎Acum...
‎spune-mi.
‎Ce mai e nou la Casa Buckingham?
‎Cred că aceste noutăți depind
‎de ceea ce se va întâmpla ‎cu titlul fiului meu, Alteță.
‎Unde e Charlotte?
‎E pe drum, Maiestate.
‎Iată-mă!
‎Te așteptam.
‎Eram cu copilul. Nu am întârziat.
‎E timp destul.
‎Ești foarte chipeș.
‎Ai discursul?
‎- În mână. ‎- Da.
‎Ar trebui ‎să rescriu partea despre colonii...
‎Parlamentul va aprecia toate ideile tale.
‎Ești pregătit.
‎Mulțumesc.
‎Du-te!
‎- Îi va da gata. ‎- Firește, Maiestate.
‎El e regele.
‎Maiestate...
‎Maiestate!
‎Ce s-a întâmplat? N-a mers bine discursul?
‎Maiestatea Sa nu a ținut niciun discurs. ‎N-a ieșit din caleașcă.
‎- Cum adică n-a ieșit din caleașcă? ‎- Nu a putut ieși.
‎Ce s-a întâmplat?
‎- Ce i-ai făcut? Părea bine când a plecat. ‎- Nu era bine!
‎Iertare, Maiestate. Dar nu era bine.
‎Nu era bine deloc.
‎Doar am sperat, atât.
‎Așteaptă aici.
‎George!
‎George, eu sunt.
‎Charlotte?
‎Da.
‎Reynolds mi-a zis ce s-a întâmplat.
‎Sunt aici.
‎George!
‎George, unde ești?
‎Îmi pare rău.
‎George, scumpule, vrei să ieși, te rog?
‎Aș vrea.
‎Dar nu pot.
‎Cerul.
‎Nu mă poate găsi aici.
‎Mă ascund.
‎Te ascunzi de cer?
‎- Aici îi pot dejuca planul. ‎- George, totul e bine.
‎Nu.
‎Totul e foarte rău.
‎Povestește-mi!
‎N-am putut ieși din caleașcă.
‎Nu puteam citi cuvintele de pe pagină.
‎Nu sunt rege.
‎Nu sunt rege...
‎- Data viitoare va fi mai bine. ‎- Nu.
‎Nu e cu putință.
‎Nu există leac.
‎Sunt așa cum sunt.
‎Voi fi aici uneori. Și uneori voi fi...
‎Mă poți părăsi.
‎Aș înțelege și te-aș lăsa să pleci.
‎- Nu te voi părăsi. ‎- Ar trebui.
‎- Nu o voi face. ‎- Ai jumătate de soț, Charlotte.
‎Jumătate de viață.
‎Nu-ți pot oferi viitorul pe care-l meriți.
‎Un bărbat întreg.
‎O căsnicie adevărată.
‎Doar o jumătate de bărbat.
‎O jumătate de rege.
‎- O jumătate de viață. ‎- Dacă ceea ce avem e jumătate,
‎atunci vom face ‎să fie cea mai bună jumătate.
‎Te iubesc.
‎E de ajuns.
‎Sunt regina ta.
‎Cât timp voi fi, ‎nu te voi părăsi niciodată.
‎Ești rege.
‎Vei rămâne rege. ‎Copiii tăi vor conduce țara.
‎Împreună, suntem întregi.
‎E plin de praf aici.
‎Așa e.
‎Îmi pare rău că nu ți-am dat de ales.
‎Nu ți-am spus adevărul ‎înainte să ne căsătorim.
‎Ba mi-ai spus adevărul.
‎Ai spus că ești doar George.
‎Acesta ești tu.
‎Jumătate rege, jumătate fermier,
‎dar mereu doar George.
‎E tot ce trebuie să fii.
‎Nu știu cum să dreg ‎ce am stricat la Parlament.
‎Mă tem că-mi vor lua coroana.
‎Întrucât Coroana nu poate merge ‎la Parlament,
‎vom aduce Parlamentul la Coroană.
‎Poate e timpul ‎să deschidem ușile Casei Buckingham.
‎Valea!
‎Cineva o curtează.
‎Ești tăcută azi.
‎Nu asta voiam.
‎Haide, povestește-mi ‎aventurile săptămânii tale!
‎Am făcut progrese ‎legate de acordurile comerciale.
‎Britanicii sunt un neam curios.
‎Nu și doamnele, firește.
‎Firește.
‎Agatha...
‎Am încheiat treburile.
‎Nepotul meu s-a născut.
‎Mă voi întoarce acasă curând.
‎Nici nu credeam că vei rămâne.
‎Ne vom vedea la următoarea vizită.
‎Nu. Eu...
‎Ai vrea să mergi acasă cu mine ca...
‎soția mea?
‎Eu...
‎- Eu... ‎- Știu. E destul de curând.
‎Abia ai încheiat doliul ‎și ne știm de puțin timp, dar...
‎Nu-ți voi face declarații înflăcărate ‎și dulcege,
‎căci știu că nu te-ar impresiona.
‎Dar se întâmplă ceva.
‎Între noi.
‎O simt.
‎Și cred că am putea fi fericiți împreună.
‎Adolphus...
‎Nu-mi răspunde acum.
‎Voi aștepta răspunsul tău.
‎- Da, doamnă? ‎- Roagă-l pe Humboldt să deschidă podul.
‎E un cufăr acolo.
‎Îmi trebuie unul din casa tatei.
‎Și...
‎Spune-i bucătarului ‎că Lady Danbury va veni vineri la ceai.
‎Aș vrea să aflu.
‎Vreau să aflu dacă știați.
‎Sigur că știam. Sunt mereu bine informată.
‎- Nu? ‎- Sunteți bine informată deseori, dar...
‎Deci, știați?
‎Despre ce vorbim?
‎Se dă un bal ‎pentru a-l prezenta pe noul prinț.
‎Un bal? Da, firește.
‎E o idee minunată.
‎Nu cred că știați că se dă un bal.
‎Ba știam.
‎Nu ne-ați spus și nouă.
‎Palatul nu trebuie ‎să vă spună toate noutățile.
‎Am fost informată.
‎Ați scăpat hățurile.
‎- Sunt mama regelui. ‎- Nu sunteți regina.
‎N-am scăpat hățurile.
‎Nu s-a putut adresa Parlamentului.
‎Se zice că-și pierde vremea pe câmp.
‎Care e starea de sănătate ‎a Maiestății Sale?
‎E foarte bună.
‎Așa spune doctorul lui?
‎N-am scăpat hățurile.
‎Coroana e în siguranță.
‎Maiestatea Sa a invitat lumea ‎la Casa Buckingham.
‎Regele va fi în văzul tuturor. ‎Dacă nu poate face față...
‎Va face față.
‎Parlamentul se gândește la anumite măsuri, ‎iar eu trag de timp.
‎Acest bal e prima lui ieșire în societate.
‎Regele trebuie să fie...
‎rege.
‎- Florile nu-s bune. ‎- Ba sunt.
‎- Nu-s de culoarea potrivită. ‎- Ai ales-o tu sau regina?
‎- E balul regelui. ‎- Ea e gazda.
‎- El e regele. ‎- Ea e regina.
‎- Sculpturile sunt în poziția greșită. ‎- Plec.
‎Scuză-mă.
‎- Da, domnule. ‎- Pot să le văd?
‎E un bărbat foarte chipeș.
‎- Așa este. ‎- Nu v-ați mai face griji pentru viitor.
‎- Da. ‎- Nici despre chestiunea titlului.
‎Da.
‎Iar sora lui e regina Charlotte.
‎Vom sta la palat când venim în vizită.
‎Mi-am exersat germana.
‎Ich diene der Königin.
‎Asta înseamnă „O slujesc pe regină.”
‎Ați fi regină.
‎Reginele n-au nicio grijă...
‎Mai taci, Coral!
‎Mulțumesc.
‎Cobor imediat.
‎Îi veți spune „Da”?
‎Noapte bună, Coral!
‎Ramsay e...
‎odios.
‎Dar e un portret foarte frumos.
‎Un portret pentru care nici n-am pozat.
‎Sunt o adăugire.
‎Tot noi suntem.
‎- Tu și eu. ‎- Da, dar nu reali.
‎George...
‎Uită-te la tine...
‎Ești un giuvaier rar.
‎Tu și eu.
‎Ești pregătit?
‎Da.
‎Violet!
‎- Nu-ți întinde gâtul ca o girafă! ‎- Vreau s-o văd pe regină.
‎Regina nu a apărut încă.
‎Se poartă ca o haimana.
‎- Ne va face de rușine. ‎- E perfectă.
‎Nu ne va aduce decât laude.
‎Ți-am spus că nu e pregătită ‎să-și facă debutul.
‎E foarte pregătită.
‎Nu-i așa, isteațo?
‎Da, tată.
‎Uitați-o pe Lady Danbury!
‎Arată superb.
‎Salutare!
‎Maiestățile Lor Regele și Regina.
‎Dacă nu poate da ochii cu poporul lui, ‎e terminat.
‎George...
‎George!
‎- Nu fi neliniștit! ‎- Sunt bine.
‎Nu par bine?
‎Mă strângi prea tare.
‎- Charlotte... ‎- Mai ușor, te rog.
‎Așa.
‎Acum...
‎Hai să zâmbim și să facem cu mâna.
‎Ești gata?
‎Și hai să dansăm.
‎Charlotte...
‎Uită-te doar la mine.
‎Nu te uita la ei.
‎Suntem numai noi doi aici.
‎Tu și eu.
‎Vă mulțumim tuturor că ați venit
‎să sărbătorim sosirea noului nostru prinț.
‎În mod nesurprinzător, ‎dat fiind că sunt George al III-lea,
‎am ales să-l numim George al IV-lea.
‎- Trăiască viitorul rege! ‎- Trăiască viitorul nostru rege!
‎Nici ție nu-ți plac mulțimile.
‎- Alt lucru pe care-l avem în comun. ‎- Adevărat.
‎Aveam nevoie de un moment de respirație. ‎E mare înghesuială.
‎Sora mea are...
‎un succes colosal.
‎Mă bucur pentru ea.
‎Ar fi frumos ‎să am și eu parte de fericire.
‎Și tu, de fapt.
‎Cum ar fi viața noastră
‎dacă ne-am căsători și aș pleca cu tine?
‎Probabil că e o trădare să spun asta aici,
‎dar provincia mea...
‎e cel mai grozav loc din lume.
‎- Oameni minunați. Mâncare excelentă. ‎- Sună bine.
‎E adevărat.
‎Eu aș conduce, firește, ‎dar și tu ai avea anumite îndatoriri.
‎Punem mai mult preț pe egalitate.
‎Curtenele sunt mai în vârstă decât tine,
‎dar o să le placi după ce înveți limba
‎și e bine că ești tânără.
‎Putem avea mai mulți copii.
‎Mai mulți copii?
‎Agatha, îi voi crește ‎pe copiii Danbury ca pe ai mei.
‎Voi avea grijă de voi toți,
‎dar trebuie să am urmași.
‎Poate doi sau trei.
‎Doi sau trei. Da.
‎Poți călători cu mine.
‎Putem reveni în Anglia
‎o dată la câțiva ani dacă îți dor de casă, ‎dar dorul îți va trece repede.
‎Vor fi festivaluri, baluri ‎și activități caritabile...
‎Nu.
‎Agatha?
‎Eu...
‎nu mă pot căsători cu tine.
‎Îmi pare rău.
‎Te-am neliniștit ‎vorbind despre atâtea schimbări.
‎Nu. Nu mă pot mărita cu tine.
‎Nu mă pot mărita cu nimeni.
‎Ești un bărbat minunat
‎și în sufletul meu s-a deșteptat ‎ceva ce mi-a dat speranță.
‎Cred că dacă aș spune „Da”, ‎viața mea ar putea fi altfel.
‎Mai bună. Cu siguranță.
‎M-ai scăpa de o mie de probleme.
‎M-ai asculta și ai avea grijă de mine.
‎Dar asta nu schimbă ‎ceea ce știu că e adevărat.
‎Nu mă pot căsători cu tine.
‎Nu mă pot mărita cu nimeni.
‎Nu vreau să mă mai mărit niciodată.
‎Adolphus, mi-am petrecut viața
‎respirând aerul altcuiva.
‎Nu văd nicio altă cale.
‎Acum e timpul să învăț să respir singură.
‎Agatha, nu face asta!
‎Ascultă-mă, faci...
‎Faci o greșeală cumplită.
‎Poate...
‎chiar fac o greșeală cumplită.
‎Dar e greșeala mea.
‎Sper din suflet
‎că mă vei ierta.
‎Mulțumesc.
‎E un bal minunat.
‎Așa este.
‎Ne place să fim gazde. O vom...
‎O vom face mai des.
‎Asta e bine.
‎Da.
‎Nu mi-am dorit altceva ‎decât să fie fericit.
‎Este fericit.
‎Tu îl faci fericit.
‎Mulțumesc.
‎Maiestate.
‎Dansăm?
‎Da.
‎Mă scuzați, domnule.
‎Ce cauți aici?
‎Îndrăznești să-ți părăsești postul?
‎Scuze, dle. Maiestatea Sa are musafiri.
‎Ai transmis mesajul.
‎Poți pleca!
‎Vin imediat.
‎Edward!
‎Victoria!
‎Ați venit să vă plângeți ‎sau să vedeți noul portret?
‎Nu, mamă. Noi...
‎Ei bine...
‎Avem vești.
‎Maiestate...
‎Ești sigură?
‎Da, Maiestate.
‎Am așteptat mult, ca să fiu sigură.
‎O să-ți ai moștenitorul, mamă.
‎Mamă!
‎Bravo!
‎Amândurora.
‎Victoria crede că vom avea o fată.
‎Sper că asta nu vă necăjește.
‎E minunat.
‎O regină puternică e tocmai ce-i trebuie ‎acestei țări.
‎Mulțumesc.
‎Mă scuzați.
‎Lady Danbury!
‎Maiestate...
‎- Mulțumesc mult pentru... ‎- Mi-ai refuzat fratele.
‎I-ai dat speranțe de căsătorie, ‎de fericire,
‎apoi i-ai frânt inima la balul meu. ‎În casa mea.
‎Maiestate...
‎Nu e foarte spiritual ‎și infatuarea lui nu are limite,
‎dar are un caracter de mare noblețe
‎și o inimă curată.
‎Cineva în poziția ta ar putea găsi ‎pretendenți mult mai răi, nu?
‎Cu siguranță, Maiestate.
‎Vă rog să-mi acceptați scuzele.
‎- Ce aș putea face să... ‎- Adolphus va supraviețui.
‎Mai îngrijorător e ce mă fac cu tine.
‎Nu ai venit la mine ‎să-mi spui ce te frământă.
‎Temerile legate de moștenire, ‎de titlul tău.
‎Soarta familiei tale și a noii nobilimi.
‎Iertare, Maiestate.
‎N-am vrut ‎să adaug încă o povară pe umerii dv.
‎Povara dv. pare atât de...
‎Suntem o singură Coroană.
‎Amândoi ducem aceleași poveri.
‎O singură Coroană.
‎Conducem pentru binele tuturor supușilor.
‎Noi și vechi. Rivali și dușmani. ‎Nobili sau nu.
‎M-ai spus că zidurile palatului ‎sunt prea înalte. Trebuie să fie.
‎Înalte ca cerul dacă e nevoie, ‎pentru a te proteja.
‎Pentru a proteja toți supușii merituoși.
‎Îți sugerez ‎să lași credința să ia locul fricii
‎și să vii direct la noi ‎dacă te frământă ceva.
‎Altminteri, ar însemna ‎că nu crezi că te putem ajuta.
‎Sau poate chiar asta crezi.
‎Lady Danbury.
‎Poți pleca.
‎Te voi chema în curând.
‎Maiestate...
‎Bea și tu un pahar!
‎Măcar o dată. De dragul meu.
‎Îți poruncesc.
‎Angajamentul meu față de binele Coroanei
‎e mai puternic decât porunca dv., Sire.
‎Ești imposibil.
‎Poți pleca.
‎În sfârșit, cineva va bea cu mine.
‎- Nu prea cred. ‎- Și tu mă refuzi?
‎- Da. ‎- Prostii! Trebuie.
‎Dimpotrivă.
‎O vreme.
‎Maiestate...
‎Miza e prea mare.
‎Soarta prea multora depinde de spița ta.
‎Spița noastră.
‎Charlotte...
‎Tu și eu.
‎Și ei.
‎Agatha...
‎Intră! Mă bucur să te văd.
‎Aș fi vrut să ne plimbăm, dar vremea...
‎Vremea nu ne respectă dorințele.
‎Vino!
‎Ia loc aici.
‎Acestea sunt coifurile mele aniversare.
‎Ți-am povestit despre ele.
‎Așa este. Ți le confecționa tatăl tău.
‎În fiecare an de ziua ta.
‎- Așa este, nu? ‎- Întocmai.
‎Eu i le făceam lui Edmund.
‎Și pe acelea le-am confecționat copiilor ‎de-a lungul anilor.
‎Le ții pe toate la vedere.
‎Nu mereu, dar în ultima vreme
‎am fost într-o dispoziție sentimentală.
‎Uite, acestea sunt cele făcute de tata.
‎Sunt vesele.
‎Nu-i așa?
‎Da.
‎M-am gândit să mă bucur de ele
‎înainte să le împachetez ‎și să le duc de aici.
‎Să le duci de aici?
‎Da. E o colecție destul de mare.
‎Oricum, sunt pline de amintiri.
‎Unele la care nu vreau să renunț.
‎Violet...
‎Doamne, ceaiul! Ar trebui să luăm loc.
‎Violet...
‎Cred că...
‎ar trebui să le lași acolo unde sunt.
‎Sunt minunate.
‎Așa cum spuneai...
‎sunt vesele.
‎Da.
‎Nu mă mai urmări, Brimsley!
‎Îl pot vizita de una singură.
‎Acolo și acolo.
‎George!
‎Nu mă deranja de acolo, din cer.
‎George!
‎Sunt eu. Charlotte a ta.
‎Am vești, George. Vești minunate.
‎George?
‎George!
‎De două ori. Acolo.
‎Doar George!
‎Fermierule George!
‎Vino!
‎Ascunde-te de cer alături de mine!
‎Charlotte!
‎- Salutare! ‎- Salutare, George!
‎E liniște aici.
‎George...
‎Am reușit.
‎Fiul nostru, Edward,
‎s-a însurat, iar soția lui e însărcinată.
‎Edward va fi tată?
‎Da.
‎Spița ta va dăinui.
‎Spița noastră.
‎Mulțumesc.
‎Ce ciudat să dau de tine aici!
‎Nu ai trecut peste zid.
‎Nu, George.
‎Nu am trecut peste zid.
‎Subtitrarea: Brândușa Popa